**Sheela-Na-Gig** (בעברית: **שילה-נה-גיג**) הוא שיר שנכתב והולחן על ידי הזמרת והמוזיקאית האנגלייה פי ג'יי הארווי. השיר יצא כסינגל השני מתוך אלבום הבכורה שלה, "Dry", בפברואר 1992. זהו הסינגל האחרון שיצא מהאלבום, והיחידי שנכנס למצעד הפזמונים גם בבריטניה וגם בארצות הברית.

מקור והקלטה
-----------

פסל שילה-נה-גיג
השיר נכתב ב-1990. כותרת השיר מתייחסת לפסלי שילה נה גיג: דמויות מפוסלות של נשים ערומות עם פות מודגש, שמצויות על פני מבנים שונים, במיוחד באירלנד ובבריטניה. גרסת האלבום של השיר הופקה על ידי המתופף רוב אליס. גרסה נוספת של השיר הוקלטה לתוכנית של ג'ון פיל  ונכללה באלבום The Peel Sessions 1991-2004 שיצא ב-2006.

מילים וקומפוזיציה
-----------------

מילות השיר מתייחסות במספר אזכורים לפסלי שילה נה גיג בביטויים כגון "תסתכל עליהן, על ירכיי הפוריות", "את אקסהיביציוניסטית" ו"שימי כסף בחור העקר שלך". מצד שני, המילים מתארות "דרישות גבריות יהירות ושנאה עצמית נשית" וכן "רוקרית במעיל עור שמספקת הומור שחור לחבר'ה בגניחה מאנפפת". הגבר בשיר לא מעוניין בה בגלל אותו אקסהיביציוניזם, וכי הוא לא רוצה להיות "טמא". הביטוי "כריות מלוכלכות" מתייחס לרומן *קארי* של סטיבן קינג, בו הדמות מרגרט וייט משתמשת במונח לתאר שדיים. המילים החוזרות "אני הולכת לשטוף את הגבר ההוא מהשיער שלי" הן הכותרת של שיר ממחזמר מ-1949, *דרום האוקיינוס השקט*.

מבחינה מוזיקלית, השיר מולחן בכוונון סטנדרטי ומנוגן עם קאפו על השריג הראשון. הפתיחה כוללת ארבע תוים המנוגנים לסירוגין. הבית והפזמון בנויים משני אקורדים (E5-G5). במהלך הגשר של השיר ("שימי כסף בחור העקר שלך"), משתנים האקורדים (A5-F#5-A5-B5). השימוש באקורדי כוח עולה בקנה אחד עם סצנת הרוק האלטרנטיבי של שנות ה-90, כאשר להקות אחרות, כגון נירוונה, היו ידועות בשימוש באקורדים אלה.

הצלחה מסחרית וביקורות
---------------------

הסינגל "שילה נה גיג" יצא לאור בשלוש גרסאות. הסינגל הופץ לראשונה בפברואר 1992, ארבעה חודשים לפני שחרורו של האלבום. בסינגל נכללו עוד שני שירים מהאלבום, "שיער" ו-"ג'ו". הסינגל הצליח מאוד בארצות הברית, והגיע למקום 9 במצעד הבילבורד האלטרנטיבי.  בבריטניה הסינגל הצליח פחות - נכנס למצעד הסינגלים הבריטי במספר 69, ויצא מהמצעד בשבוע לאחר מכן.

השיר, כמו גם האלבום *Dry*, עורר באופן גורף תגובה חזקה מצד המבקרים. מגזין Z התייחס לשיר כ"מחשמל ביותר" ו-"יוצר פניה מינית סרקסטית ואגרסיבית." בביקורת ב"אנטרטיינמנט ויקלי" נאמר כי השיר "גואל את נושא השיר המטריד בעזרת קול מזכך וגיטרה חורכת". האתר Allmusic הילל את השיר, בתארו את הדינמיקה של כתיבת השיר כ"יוצאת מן הכלל, משנה כיוון מהמתח בבית שנלחש, לפזמון שדוהר במצערת פתוחה לרווחה, והשיא בחלק האמצעי שמתפוצץ (פעמיים) בזעם קדוש". התוכן הלירי של השיר גם קיבל שבחים, ותואר כ"מבהיל; במסווה של סמל פוריות קלטי, הארווי מתארת דמות שמתערטלת מול מאהב פוטנציאלי, אך נדחית באופן מרושע וברוטלי". על הבית האחרון בשיר נכתב "כאילו סכין גילוח רשלנית חתכה את השיר בטרם עת", ומסכם כי "שילה נה גיג" הן "שלוש דקות מדהימות, עדיין כנראה ההופעה הטובה ביותר שלה". בגיליון של המגזין ספין מספטמבר 1999 הגיע השיר למקום השני ברשימת "20 הסינגלים הטובים של 1990".

קישורים חיצוניים
----------------

* מידע על הסינגל "Sheela-Na-Gig" באתר מיוזיק בריינז
* מידע על היצירה "Sheela-Na-Gig" באתר Discogs

הערות שוליים
------------

1. ↑  "PJ Harvey". PJHarvey.net. אורכב מ-המקור ב-2011-07-19. נבדק ב-2017-02-28.
2. ↑  "BBC - Radio 1 - Keeping It Peel - 29/10/1991 PJ Harvey". BBC Radio 1. באוקטובר 2005. `{{cite web}}`:  (עזרה)
3. ↑  Creswell, Tony (2006). *1001 Songs: The Great Songs of All Time and the Artists, Stories and Secrets Behind Them*. Da Capo Press. p. 849. ISBN 978-1-56025-915-2.
4. 1 2  Aaron, Charles (1999). "The Top 20 Singles of the 1990s". *Spin* (September 1999): 137.
5. ↑  Adams, Sam (11 בפברואר 2011). "PJ Harvey | Music | Gateways To Geekery | The A.V. Club". The A.V. Club. `{{cite web}}`:  (עזרה)
6. ↑  The Broadway League, South Pacific – Broadway Show – Musical | IBDB, www.ibdb.com
7. ↑  Chappell, Jon (1993). "Nirvana's Music". *Guitar* (June 1993): 19.
8. ↑  "Sheela-Na-Gig - PJ Harvey | Billboard.com". Billboard.
9. ↑  "PJ HARVEY - The Official Charts Company". UK Singles Chart.
10. ↑  Lippard, Lucy L. (1993). "Folding the Tents". *Z Magazine*: 52–53.
11. ↑  Wyman, Bill (1992). "Dry (1992)". *Entertainment Weekly*. 7 October 1992 (#138).
12. ↑  Mason, Stewart. "Sheela-Na-Gig | AllMusic". Allmusic.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 555404f1-e01d-3c25-bc18-5fe1d099e30c

 |